Motorola

Motorola, Inc. () — ამერიკული მრავალეროვნული ტელეკომუნიკაციების კომპანია, რომელიც დაფუძნდა შომბერგში, ილინოისის შტატში, ძმები პოლ და ჯოზეფ გალვინების მიერ 1928 წელს როგორც Galvin Manufacturing Corporation. 1947 წლიდან ერქვა Motorola.Harry Mark Petrakis, The Founder's Touch: The Life of Paul Galvin of Motorola (Chicago: McGraw-hill, 1965), 58–93 მისი უამრავი პროდუქტი რადიოსაკომუნიკაციო აღჭურვილობას წარმოადგენდა, მაგ., როგორებიცაა ორმხრივი რადიოები, სამომხმარებლო რაციები, ფიჭური ინფრასტრუქტურა, მობილური ტელეფონები, სატელიტური კომუნიკატორები, პეიჯერები, აგრეთვე საკაბელო მოდემები და ნახევარგამტარები.  2007-2009 წლებში 4.3 მილიარდი დოლარის ზარალის შემდეგ, Motorola გაიყო ორ დამოუკიდებელ საჯარო კომპანიად: Motorola Solutions (მისი იურიდიული მემკვიდრე) და Motorola Mobility (გამოყოფილი), 2011 წლის 4 იანვარს.

Motorola აპროექტებდა და ყიდდა უკაბელო ქსელურ აღჭურვილობას, როგორებიცაა ფიჭური გადამცემი საბაზო სადგურები და სიგნალის გამაძლიერებლები. Motorola-ს კორპორატიული და სამთავრობო კლიენტურა უმეტესად მოიცავდა უკაბელო ხმოვანი და ფართოზოლიანი სისტემების (რომლებითაც კერძო ქსელები შენდებოდა) და საზოგადოებრივი უსაფრთხოების საკომუნიკაციო სისტემების მომხმარებლებს, მაგალითად, Astro-სა და Dimetra-ს. Motorola-ს სახლისა და სამაუწყებლო ქსელის პროდუქტებში შედიოდა ციფრული ტელევიზიის მიმღებები, ციფრული ვიდეო ჩამწერები და ქსელური აღჭურვილობები, რომელიც გამოიყენება ვიდეო მაუწყებლობის, კომპიუტერული ტელეფონიისა და მაღალი გარჩევადობის ტელევიზიის ჩართვისთვის. Motorola-ს 2011 წელს გაყოფის შემდეგ, ყველა ეს ბიზნესი, ციფრული ტელევიზიის მიმღებებებისა და საკაბელო მოდემების გარდა, Motorola Solutions-ის ნაწილი გახდა.

Motorola-ს უკაბელო ტელეფონების განყოფილება იყო პიონერი ფიჭურ ტელეფონებში. 2004 წლამდე პერსონალური კომუნიკაციების სექტორად (Personal Communication Sector) წოდებულმა ამ დანაყოფმა შექმნა „მობილური ტელეფონის“ ცნება, გამოუშვა რა პირველი ნამდვილი ე.წ. „აგურის ტელეფონი“ DynaTAC, „დასაკეცი/გასაშლელი ტელეფონი“ MicroTAC და „კლამფონი“ StarTAC 1990-იანი წლების შუა პერიოდში. 2000-იანი წლების შუა პერიოდისთვის პუპულარული იყო RAZR-ის ტელეფონები, თუმცა ათწლეულის მეორე ნახევარში ბაზრის მნიშვნელოვანი წილი დაკარგა, რადგან ერთი წარმატებული მოდელი არ აღმოჩნდა საკმარისი Motorola-ს მოწინავე პოზიციაზე დასაბრუნებლად. მოგვიანებით Motorola Android-ის ოპერაციულ სისტემაზე მომუშავე სმარტფონებზე გადაერთო და 2009 წელს Motorola Droid გამოუშვა. ტელეფონების განყოფილება მოგვიანებით გამოეყო Motorola-ს და ბაზარზე Motorola Mobility-ის სახელით დაიწყო ოპერირება.

დამატებითი ლიტერატურა


რესურსები ინტერნეტში

 Official website (დაარქივებულია 2010 წლის 31 დეკემბერს)
 დაარქივებული პრესრელიზები (1998 წლის I კვარტალიდან 2000 წლის III კვარტალამდე)“

სქოლიო

კატეგორია:Motorola
კატეგორია:აშშ-ის კომპანიები
კატეგორია:აშშ-ის გაუქმებული კომპიუტერული კომპანიები